RSP บวก 2% รับข่าวร่วมทุนพันธมิตรกัมพูชา ลุยขายสินค้าแบรนด์ Converse-Pony เต็มสูบ
RSP บวก 2% รับข่าวร่วมทุนพันธมิตรกัมพูชา ลุยขายสินค้าแบรนด์ Converse-Pony เต็มสูบ ล่าสุด ณ เวลา 14.57 น. ราคาอยู่ที่ระดับ 4.90 บาท บวก 0.08 บาท หรือ 1.66% สูงสุดที่ระดับ 5 บาท ต่ำสุดที่ระดับ 4.72 บาท ด้วยมูลค่าซื้อขาย 119.05 ล้านบาท
21 ธ.ค. 2560

ผู้สื่อข่าวรายงานว่า ราคาหุ้น บริษัท ริช สปอร์ต จำกัด (มหาชน) หรือ RSP ณ เวลา 14.57 น.ราคาอยู่ที่ระดับ 4.90 บาท บวก 0.08 บาท หรือ 1.66% สูงสุดที่ระดับ 5 บาท ต่ำสุดที่ระดับ 4.72 บาท ด้วยมูลค่าซื้อขาย 119.05 ล้านบาท

ทั้งนี้ ปัจจัยที่ส่งผลให้ราคาหุ้นปรับตัวขึ้นในวันนี้ คาดมาจากการที่บริษัทแจ้งร่วมทุนกับ Melrose Avenue Company Limited เพื่อจัดตั้งบริษัทย่อยในการขายผลิตภัณฑ์ภายใต้ตราสินค้า “Converse” และ “Pony” ในประเทศกัมพูชา
โดยวันนี้ RSP ได้แจ้งกับตลาดหลักทรัพย์ฯ ว่า บริษัทได้ลงนามในสัญญาร่วมทุน (Joint Venture Agreement) กับ Melrose Avenue Company Limited เมื่อวันที่ 21 ธ.ค. 60 ในสัดส่วน 51:49 เพื่อจัดตั้งบริษัทร่วมทุน Rich Avenue Company Limited โดยเงินลงทุนที่ใช้ 102,000 เหรียญสหรัฐ หรือประมาณ 3.4 พันล้านบาท (อ้างอิงอัตราแลกเปลี่ยนที่ 1 เหรียญสหรัฐ เท่ากับ 32.90 บาท)
โดยวัตถุประสงค์ในการร่วมทุนดังกล่าวเพื่อจัดจำหน่ายผลิตภัณฑ์ภายใต้ตราสินค้า “Converse” และ “Pony” ในประเทศกัมพูชา ซึ่งถือเป็นจุดเริ่มต้นของการขยายตลาดไปยังต่างประเทศ ซึ่งจะเป็นปัจจัยที่ทำให้บริษัทก้าวสู่การเป็นผู้จัดจำหน่ายสินค้าแฟชั่นและไลฟ์สไตล์ในระดับสากล
อย่างไรก็ตาม คาดว่าการจดทะเบียนบริษัทร่วมทุนดังกล่าวจะแล้วเสร็จภายในเดือนม.ค.61 และจะเริ่มจำหน่ายผลิตภัณฑ์ภายใต้ตราสินค้า “Converse” และ “Pony” ในกัมพูชาภายในเดือน ก.พ.61
 